શીર્ષક: કોરોના : જ્યારે અમદાવાદ બૉમ્બવિસ્ફોટના આરોપીની સિવિલ હૉસ્પિટલમાં સારવાર કરાઈ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મૂળ મુંબઈના જાવેદ શેખ ઉર્ફે જાવેદ જુનિયર પર કેરળના વાગમોનમાં કથિત રીતે યોજાયેલા ઇન્ડિયન મુજાહિદીનના કૅમ્પમાં જઈને તાલીમ લેવાનો અને અમદાવાદમાં થયેલા વિસ્ફોટો માટે આરડીએકસ મોકલવાનો આરોપ છે. જાવેદ એ વખતે કર્ણાટકમાં ભણતા હતા. ધરપકડ વખતે જાવેદની ઉંમર 19 વર્ષની હતી. નોંધનીય છે કે ઇન્ડિયન મુજાહિદીનને ભારત સરકારે આતંકવાદી સંગઠન જાહેર કર્યું છે. 

અમદાવાદ સાબરમતી જેલના ડીવાયએસપી  ડી.વી. રાણાએ જણાવ્યું, "જાવેદ જેલમાં હતો ત્યારે ખબર પડી કે એ અસ્થમાનો રોગી છે અને એને બે વખત અસ્થમાના માઇલ્ડ ઍટેક પણ આવ્યા હતા. આ મહિનાની શરૂઆતમાં એને શ્વાસની તકલીફ વધી ગઈ એટલે જેલની હૉસ્પિટલમાં દાખલ કરવો પડ્યો. પણ તકલીફ વધી જતાં એને ખાનગીમાં કડક જાપ્તા હેઠળ સિવિલ હૉસ્પિટલમાં દાખલ કરવો પડ્યો."

"એ બાદ એની સારવાર શરૂ થઈ અને તપાસ કરાતા એ કોરોના પૉઝિટિવ હોવાનું માલૂમ પડ્યું. એના પર કોઈની નજર ન જાય એ માટે અમે આ વાત ખાનગી રાખી હતી. અમદાવાદ સિવિલમાં એને સીસીટીવી સર્વેલાન્સ હેઠળ રખાયો હતો અને આઠ-આઠ કલાકની અલગઅલગ પોલીસકર્મીની ડ્યૂટી રાખવામાં આવી હતી. આ ઉપરાંત એની સલામતીની પણ વ્યવસ્થા કરવામાં આવી હતી."

જોકે, દરમિયાન ડીવાયએસપી પોતે કોરોના પૉઝિટિવ આવતા હાલમાં ક્વોરૅન્ટીન થયા છે.  

સાબરમતી જેલમાં રાણાનો ચાર્જ સંભાળી રહેલા જેલના સિનિયર ઇન્સ્પેક્ટર વી.એલ. પટેલ જણાવે છે : 

"જાવેદની હાલત ખરાબ થઈ ગઈ હતી. એનાં ફેફસાં પહેલાંથી જ નબળાં હતાં એટલે એની સારવાર વધુ ચાલી. અમારી જેલના તબીબો પણ એની મુલાકાત લેતા હતા. કડક સુરક્ષા હેઠળ અમે તેને રાખ્યો હતો. "

પટેલના જણાવ્યા અનુસાર ડૉક્ટરો અને જેલના કેટલાક અધિકારીઓ સિવાય કોઈને આ અંગે જાણ નહોતી કરાઈ.

જોકે, જાવેદને ક્યારે સિવિલમાં દાખલ કરાયા અને ક્યારે એમને જેલમાં લઈ જવાયા એ અંગે પટેલ કંઈ પણ કહેવાનો ઇન્કાર કરે છે અને આ માટે તેઓ સુરક્ષાનું કારણ આગળ ધરે છે. 



જોકે, જેલમાં હવે જાવેદની કઈ રીતે સારવાર આપવામાં આવશે એ અંગે જણાવતા તેઓ કહે છે : 

"સિવિલ હૉસ્પિટલમાંથી અમને જે ગાઇડલાઇન આપવામાં આવશે એ પ્રમાણે જેલની અંદર જ તેની પોસ્ટ કોવિડ-19 સારવાર કરીશું."

"એના માટે એક અલગથી 10x10ની કોટડી રાખવામાં આવી છે."

જાવેદના કોરોનાના ચેપની સારવાર કરનારા ડૉક્ટર તુષાર પટેલ આ અંગે વાત કરતાં જણાવે છે : 

"જ્યારે આ દરદીને લાવવામાં આવ્યો ત્યારે અમને જાણ પણ નહોતી કે એ અમદાવાદ બૉમ્બ વિસ્ફોટનો આતંકવાદી છે."

"અમે એની સારવાર શરૂ કરી દીધી અને એની...